

# Event Details

- **Event Name**: Козлодуй - Околчица - Черепишки манастир - Плевенска панорама
- **Event Start and End Date**: Sat, 28 Feb, 2026 at 07:00 am – Tue, 03 Mar, 2026 at 07:00 pm
- **Event Description**: Тръгване: 28.02.2026 г. – събота
06,45 ч. – пред КАУФЛАНД до МОЛ Варна
08,30 ч. – 08,45 ч. Почивка на ОМВ Търговище
11,00 ч. – 12,00 ч. Обяд в Обнова


14,00 ч. Първата ни спирка ще е националния музей-параход „Радецки“, който се намира на постоянен пристан край свещения Козлодуйски бряг. Корабът е  единствения уникален плаващ музей на Балканите. Той пази през годините големия подвиг и саможертва на българския революционер и писател Христо Ботев и неговата чета за свободата на цял един народ. Оригиналният параход “Радецки” е построен през 1851 г. в корабостроителницата „Обуда“ и е предназначен за редовни рейсове по река Дунав между пристанищата Галац и Оршова. Името му идва от австрийския фелдмаршал Йозеф Радецки. На 16 май и 17 май 1876 г. „Радецки“ плава към Виена и спира на редица румънски пристанища. На палубата му, предрешени като обикновени пътници, от няколко пристанища се качват четниците и техният войвода Христо Ботев. Той връчва на капитан Дагоберт Енглендер писмено обръщение-ултиматум да акостира на българския бряг край Козлодуй, като изрично пояснява: „…за да се притечем в помощ на нашите въстанали братя, които се сражават тъй храбро под българския лъв за свободата и независимостта на нашето скъпо отечество – България.“ Ултиматумът е изпълнен и четата на Христо Ботев слиза на българска земя.

В късния след обед ще сме приключили с разходката и ще се отправим към комплекс “Истър”, разположен на тихо и спокойно място. Щом се настаним в хотела, ще се отдадем на заслужена почивка след дългото пътуване през деня.


01.03.2026 г. – неделя
07,00 ч. – 07,30 ч. Закуска
Преди да потеглим за Враца, ще спрем край село Стояново и чудото на Северозапада, където се пазят много легенди и предания. В местността Сопово ще видим как река Ботуня е образувала тесен каньон с интересни причудливи овални скални форми – чудати, красиви и неповторими. И всичко това ще е приятно озвучено от звънкия ромон на реката. Следваща ни спирка ще е Божия мост – един от най-красивите скални феномени в България. Ще видим какво истинско чудо на природата е скрила гората край врачанското село Лиляче. През пещерата минава река, която ще допълва красотата на пейзажа наоколо. По край нея ще видим няколко езерца, пълни с жаби – от там идва и името ѝ Жабокрек. Ще се разходим из двете огромни отворени галерии на този феномен. Във вътрешността на скалния мост ще разгледаме различни пещерни образувания: скални колони, кубета, ниши и кухини по стените, в които гнездят бухали, кукумявки, скални гълъби, прилепи и други птици. По една стръмна пътека в района на селото ще се изкачим до Пешкето. За да навлезем навътре, през дупките в скалата ще се приведем в тъмното и с патешко ходене ще продължим напред към светлината. Във вътрешната част на скалния лабиринт ще попаднем на каменни образувания и на богата растителност – предимно храсти и дървета, част от които ще се подават през отворите отгоре. Тук природата е оформила удивителна плетеница от галерии, пещери, пропасти и скални мостове, а ние ще се чудим къде свършва земята и откъде започва небето. Ще имаме усещането за един много различен, нереален свят. След краткото ни приключение из българския Джурасик парк (но без динозаврите), ще поемем към хотелски комплекс “Чайка“.



02.03.2026 г. – понеделник
07,00 ч. – 07,30 ч. Закуска
Днес ни очаква разположения на 1048 м във Врачанския Балкан връх Околчица. Това е свято място и символ на борбата за свобода – разказва истории за смелостта и духа на Ботевата чета. През 1936-1939 г. за увековечаване на подвига на героите е издигнат 35-метров паметник с опълченски кръст. В падината Йолковица естествена канара, с издълбан върху нея надпис, бележи лобното място на поета-революционер. Всяка година на 2 юни в подножието на паметника се провежда всенародно поклонение. Тук завършва и националният туристически поход по пътя на Ботевата чета „Козлодуй – Околчица”, който се провежда от 1946 г. насам без прекъсване.
Потегляме към  село Челопек и къщата на баба Илийца – българка, която с риск за живота си спасява един от Ботевите четници след разгромяването на четата край връх Околчица. Тя е вървяла по малка пътека в планината, известна само на местното население, а след това е преплавала река Искър с лодка. С тази история се запознава и Иван Вазов през 1899 г., когато гостува в селото. Тя го вдъхновява да напише известния разказ „Една българка“. 100 години по-късно потомците на легендарната българка почитат паметта ѝ с построяването на къща музей, възстановена изцяло в първоначалния ѝ вид.
Пътешествието ни ще продължи към  Черепишкият манастир – притихнал в зеленина и буйна растителност, закътан в една красива местност, в непосредствена близост до реката. Обвит в прегръдката на стражевите воини – уникалните скални образувания. Той е пристан на уморените пътници, покой на наскърбените души, вдъхновение на много поети и писатели, живели и творили през различните периоди от време на съществуването на манастира. Тук са пребивавали Алеко Константинов, Иван Вазов, Никола Вапцаров и Стефан Цанев. Църквичката е малка. Част от уникалните стенописи не са възстановени и са почти унищожени от времето и влагата. Тук е и Храм-Костницата, където се съхраняват костите на множеството от загиналите войници от войската на последният български цар Иван Шишман, който е водил кърваво сражение с турските нашественици. Предполага се, че в нея са положени и черепите на загиналите четници от четата на Ботев. От тук идва името на манастира – “Черепиш”.

Чудесната разходка ще ни зареди с много емоции и вече може да се отправим към Плевен, за да се настаним  в туристическия дом сред зеленината на природен парк Кайлъка.



03.03.2026 г. – вторник
07,00 ч. – 07,30 ч. Закуска
Ще завършим нашето приключение в Панорамата „Плевенска епопея 1877 г.“ – художествен музей, построен в чест на 100-годишнината от освобождението на Плевен от османско владичество. В първите 3 години след нейното откриване е посетена от 2,5 милиона души. Тя е сред почти 200-те паметници, построени от плевенчани в памет на загиналите руснаци, румънци и българи. Изградена е в района на „Скобелевия парк“, където по време на 3-та атака от обсадата на Плевен се водят едни от най-тежките сражения. Величествената сграда приютява музей, който в четири зали пресъздава по вълнуващ начин борбите за независимост. Уникален е с картините и панорамите си – нещо, което въобще на Балканите не може да бъде видяно. Богат документален и снимков материал, свързан с освободителните действия, е изложен в музея. Артилерийски оръдия, военни униформи и лични оръжия са само част от снаряжението, което е представено пред посетителите.

Доволни от преживените емоции, ще се качим на бусчето и ще поемем към дома. 



12,00 ч. – 13,00 ч. Обяд в Обнова
15,30 ч. – 15,45 ч. Почивка на ЛУКОЙЛ Бяла
17,30 ч. – 17,45 ч. Почивка на ОМВ Търговище
19,00 ч. Пристигане във Варна пред КАУФЛАНД до МОЛ Варна



Цена: 400,00 лв. /204,52 евро/ – в нея се включва: три нощувки със закуски; транспорт с микробус; такса за екскурзовод; туристическа застраховка.


За допълнителна информация и записване:
гр. Варна, ул. "Кръстю Мирски" 1а, ет. 1, офис
или в ТД "Родни балкани", ул. "Иван Драсов" 11
Христо Николов Иванов - 0899870036
Красимира Пантелеева - 0898421898
e-mail:office@bgbalkani.com
- **Event URL**: https://allevents.in/montana/Козлодуй-Околчица-Черепишки-манастир-Плевенска-панорама/200029633032439
- **Event Categories**: 
- **Interested Audience**: 
  - total_interested_count: 47

## Ticket Details

- **Ticket URL**: http://facebook.com/200029633032439?utm_source=AllEvents.in&utm_medium=event-discovery-platform&utm_campaign=montana-events

## Event venue details

- **city**: Montana
- **state**: MT
- **country**: Bulgaria
- **location**: Връх Околчица
- **lat**: 43.4080468
- **long**: 23.7402982
- **full address**: Връх Околчица, Montana, Bulgaria

## Event Organizer details

- **affiliate_id**: 2
- **organizer**: БГ Балкани (https://allevents.in/org/БГ-Балкани/24804489)

## Event gallery

- **Alt text**: banner
  - **Image URL**: https://cdn-az.allevents.in/events2/banners/77e0dec524e8e7dbf348f642d2081351dd74a6d00f10e5fc2c6921320e4e3ab8-rimg-w800-h800-dcfefefe-gmir?v=1771941126
- **Alt text**: thumbnail
  - **Image URL**: https://cdn-az.allevents.in/events2/banners/1a6147aa398327a704a8bf73a121359baaab1dbe8d601d3dbe81c71ae2b772c7-rimg-w300-h300-dcfefefe-gmir?v=1771941127

## FAQs

- **Q**: When is the event happening?
  - **A:** Sat, 28 Feb, 2026 at 07:00 am
- **Q**: Where is the event happening?
  - **A:** Връх Околчица, Montana, Bulgaria
- **Q**: Who is organizing the event?
  - **A:** БГ Балкани
- **Q**: What type of event is this?
- **Q**: Where can I find ticket details about Козлодуй - Околчица - Черепишки манастир - Плевенска панорама ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Козлодуй - Околчица - Черепишки манастир - Плевенска панорама",
        "image": "https://cdn-az.allevents.in/events2/banners/77e0dec524e8e7dbf348f642d2081351dd74a6d00f10e5fc2c6921320e4e3ab8-rimg-w800-h800-dcfefefe-gmir?v=1771941126",
        "startDate": "2026-02-28",
        "endDate": "2026-03-03",
        "url": "https://allevents.in/montana/Козлодуй-Околчица-Черепишки-манастир-Плевенска-панорама/200029633032439",
        "location": {
            "@type": "Place",
            "name": "Връх Околчица",
            "address": {
                "@type": "PostalAddress",
                "name": "Връх Околчица, Montana, Bulgaria",
                "addressLocality": "Montana",
                "addressRegion": "MT",
                "addressCountry": "BG"
            },
            "geo": {
                "@type": "GeoCoordinates",
                "latitude": "43.4080468",
                "longitude": "23.7402982"
            }
        },
        "eventAttendanceMode": "https://schema.org/OfflineEventAttendanceMode",
        "description": "Тръгване: 28.02.2026 г. – събота\n06,45 ч. – пред КАУФЛАНД до МОЛ Варна\n08,30 ч. – 08,45 ч. Почивка на ОМВ Търговище\n11,00 ч. – 12,00 ч. Обяд в Обнова\n\n\n14,00 ч. Първата ни спирка ще е националния музей-параход „Радецки“, който се намира на постоянен пристан край свещения Козлодуйски бряг. Корабът е",
        "organizer": [
            {
                "@type": "Organization",
                "name": " ",
                "url": "https://allevents.in/org/БГ-Балкани/24804489"
            }
        ]
    }
]
```